У прыярытэце — здароўезберажэнне і стварэнне бяспечных умоў знаходжання дзяцей у дашкольных установах і школах. На жаль, здароўе школьнікаў выклікае сур’ёзную занепакоенасць і ўжо становіцца праблемай усяго грамадства, усёй нацыі. Як адзначыў Віктар Якжык, з 2014 года ва ўстановах адукацыі краіны назіраецца рост колькасці прапушчаных па хваробе дзён. Што тычыцца непасрэдна Гомельскай вобласці, на першым месцы ў школьнікаў — хваробы органаў дыхання (амаль 62% у структуры захворванняў), далей ідуць парушэнне зроку (з пачатку года выяўлена ў кожнага дванаццатага абследаванага дзіцяці), хваробы органаў стрававання, апорна-рухальнага апарату (больш за 6% дзяцей маюць праблемы з пазваночнікам).